alexandrainst/scandi-wiki huggingface dataset:
The Fillmore

The Fillmore Auditorium er ein historisk konsertstad i San Francisco i California, gjort kjend av Bill Graham. Han er kalla opp etter krysset mellom Fillmore Street og Geary Boulevard, og ligg i grenseområdet mellom Western Addition og Pacific Heights. 

I 1968 flytta Graham konsertane sine til ein annan stad i San Francisco, tidlegare kalla The Carousel Ballroom og El Patio i Market Street og South Van Ness Avenue, som han kalla Fillmore West.

Det originale Fillmore Auditorium heldt fram under namnet The Elite Club. Graham byrja å presentere konsertane sine i det originale Fillmore Auditorium igjen seint i 1980-åra, men det vart lukka på grunn av jordskjelvskadar i oktober 1989. Etter mykje ombygging vart den originale Geary Boulevard-plasseringa opna på ny som The Fillmore.

The Fillmore
På midten av 1960-åra vart The Fillmore Auditorium senteret for psykedelisk musikk og motkultur generelt, med artistar som The Grateful Dead, Jefferson Airplane, Quicksilver Messenger Service, The Doors, Jimi Hendrix Experience, Big Brother and the Holding Company, Carlos Santana, The Allman Brothers Band, Creedence Clearwater Revival, Miles Davis og britiske The Who, Pink Floyd, Elton John og Cream, som alle spelte på staden. Utan om rock heldt Graham konsertar med artistar som Lenny Bruce, Miles Davis, Rahsaan Roland Kirk, Charles Lloyd, Aretha Franklin og Otis Redding, tillegg til diktopplesingar. 

Konsertstaden hadde ein segnomsust atmosfære og særs gode konsertar, ofte med lysshow, blitzlys og uhemma dansing. Den kulturelle innverknade frå Fillmore var særs stor. han vert nemnd av Hunter S. Thompson i Fear and Loathing in Las Vegas i ei skildring av motkulturen i 1960-åra i San Francisco Bay area.

Fillmore West

Etter to år i Fillmore Auditorium, på grunn av eit dårleg nabolag og heller liten kapasitet, flytta Bill Graham konsertstaden i juli 1968 frå den originale bygninge ved 1805 Geary Boulevard til the Carousel Ballroom i 10 South Van Ness Avenue, på hjørnet av Market Street som fekk namnet Fillmore West i motsetnad til Graham sin Fillmore East i East Village i New York City.

Kjelder
Denne artikkelen bygger på «The Fillmore» frå ,  den 8. februar 2011. 
 oppgav desse kjeldene:

Bakgrunnsstoff
Offisiell nettstad

Konsertstader i California
Byggverk i San Francisco
Hippierørsla
KVS-Bygland

KVS-Bygland, tidlegare Bygland skogskule, er ein kristen privat vidaregåande internatskule i Bygland i Setesdal, som i dag er eigd av Indremisjonsforbundet. 

Skulen starta opp i 1916 og har opp gjennom åra vore husmorsskule, landbruksskule og skogskule eigd av staten. Skogskulen var ein av fleire fylkeskommunale skogskular som berre utdanna skogsarbeidarar. Stadig søkkjande tilgang på elevar gjorde at skogskulen i år 2000 til slutt måtte leggje ned, og skulelokala stod utan aktivitet eit par år før Indremisjonen i 2002 tok over. Indremisjonen fekk overta eigedommane mot å sørgje for vidare skuledrift på Bygland. I starten blei skulen driven under KVS-Lyngdal, men står nå på eigne bein. 

Det fyrste året hadde skulen 28 elevar. Elevtalet har stige for kvart år sidan då, og i 2010 hadde skulen 79 elevar og ein stab på 21 tilsette. Skulen er ein kristen vidaregåande skule. Lærarar må vedkjenne seg kristen tru og ta del i det sosialpedagogiske arbeidet på skulen. Skuledagane startar med ein kort andakt og ein inviterer til frivillige kristne møte på tysdagskveldane. Skulen har òg eit strengt reglement i høve til bruk av rusmiddel og ynskjer å påverke til ein positiv arbeidsmoral, i tillegg til å formidle den kristne trua.

Linjer på skulen 
 Vg1 Bygg- og anleggsteknikk
 Vg1 Naturbruk hest/jakt og fiske

 Vg2 Byggteknikk (tilbyr kurs i lafting)
 Vg2 Skogbruk
 Vg2 Heste- og hovslagarfag

Skulen ligg nær naturen på Bygland, i hjartet av Setesdalen. Bygland ligg 10 mil nord for Kristiansand, 12 mil sør for Hovden og 12 mil nord-vest for Arendal. Rundt Bygland er det natur som ligg nært til både fjord, skog og høgfjellet. Det er gode forhold for aktivitetar med hest, jakt, fiske og turar i skog og mark sidan skulen disponerer om lag 42 000 mål med skog.

Kjelder 
 Heimesida til skulen
 Artikkel om skulen på Setesdalswiki

Bakgrunnsstoff 
 KVS-Bygland
 Indremisjonsforbundet

Utdanning i Agder
Bygland kommune
Skipingar i 1916
Truger

Truger (av norrønt þrjúgr) eller snøsko er rammer med flettverk som ein kan festa på føtene for å hindra at ein søkk ned i laus og djup snø.

Moderne truger har ofte ei ramme av aluminium og heil trøflate av kunststoff med bindingar. Den eldre typen truger hadde rammer av tre med flettverk av vidjer eller ståltråd. Fottøyet har truleg blitt nytta over fleire tusen år i Asia, Nord-Amerika og Europa. Før vart det laga truger for hestar, vanlegvis med plater av tre.

Kjelder

Bakgrunnsstoff

Sjå og 
Myrski

Fottøy
Vinteridrett
Ord frå norrønt
Transportmiddel på snø
Junior Eurovision Song Contest 2006

Junior Eurovision Song Contest 2006 (JESC 2006) var den fjerde gongen Junior Eurovision Song Contest vart arrangert. Tevlinga vart halden i Sala Polivalentă i Bucureşti i Romania. Finalen fann stad laurdag 2. desember. Russland vann tevlinga med songen «Vesennij jazz», syngja av Tolmatsjovy-systrene.

Portugal, Serbia og Ukraina deltok i Junior Eurovision Song Contest for fyrste gong dette året, medan Kypros kom attende etter å ha trukket seg frå tevlinga i 2005. Serbia og Montenegro vart oppløyst 3. juni 2006 (nokre månader før tevlinga) og har etter det delteke som Serbia og Montenegro.

Bidraga

Finale
 Finalen vart halden 2. desember 2006 i Sala Polivalentă.
 Russland vann tevlinga for fyrste gong.
 Kypros og Ukraina kom på ein delt 8. plass.

Røystegjeving

12 poeng 
Under er lista over landa som fekk 12 poeng.

 Alle landa fekk 12 poeng i byrjinga av røystinga for å avverje at nokon ikkje fekk poeng.

Sjå òg 
 Eurovision Song Contest 2006
 Melodi Grand Prix Junior Nordic 2006

Fotnotar

Kjelder

Denne artikkelen byggjer på «JESC 2006» frå ,  den 8. februar 2011.  
 

Junior Eurovision Song Contest etter år
Musikk i 2006
Bygland kyrkje

Bygland kyrkje er ei krosskyrkje frå 1838 som står i Bygland kyrkjebygd i Bygland kommune.

Byggverket er i tre og kyrkja har 250 plassar. Ho vart vigsla 18. november 1838 av prost Ole Berg frå Evje. Altertavla er laga av Lars Olav Stedjan frå Bjelland. Alterbileta er måla av Lars Osa. I 1925 fekk kyrkja orgel, som var det gamle frå Tolga kyrkje.

Kjelder 
Denne artikkelen byggjer på «Bygland kyrkje» frå , den 8. februar 2011.

Bakgrunnsstoff 
 Om Bygland kyrkjelyd på nettstaden til Den norske kyrkja
 
 Setesdalswiki om kyrkja
 

Kyrkjer i Bygland
Kyrkjer i Otredal prosti
Norske kyrkjer frå 1838
Kulturminne i Bygland
Bygningar teikna av Hans Linstow
Krosskyrkjer i Noreg
Årdal kyrkje i Bygland

Årdal kyrkje er ei åttekantkyrkje frå 1828 i Bygland kommune i Agder fylke. Kyrkja står mellom riksveg 9 og Byglandsfjorden i tettstaden Grendi. Ho er knytt til Den norske kyrkja i Otredal prosti.

Byggverket er i tre og har 200 plassar. Kyrkja vart oppført etter same planteikningar som Hornnes kyrkje. Preikestolen er plassert over altaret (preikestolsaltar) i tråd med rasjonalismens ideal der kyrkjerommet skulle vere ein foredragssal med preikestolen i sentrum.

Rundt kyrkja er det ein liten kyrkjegard som har blitt utvida til austsida av riksveg 9. På kyrkjegarden er det eit monument over eidsvollsmannen Even Torkildsson Lande. Der er òg eit monument over folkeminnegranskaren Johannes Skar. På 1200-tallet vart det sett opp ein runestein med tekst som er tyda til «Gud signe ondo», dette er eldste spor av kyrkjeleg aktivitet på staden.

Tidlegare kyrkjer 
I mellomalderen sto det truleg ei stavkyrkje på staden, og denne var truleg oppført før år 1300. Kyrkja i Årdal er nemnt første gong i 1327. Det vart reist ny kyrkje i 1604, og allereie i 1662 var det trong om omfattande reparasjonar. Kyrkja vart seld til bøndene i 1723. I 1812 vart den av biskopen skildra som i god stand. Det var truleg sterk folkevekst som gjorde at kyrkjelyden ville ha ny kyrkje: I 1625 var det berre åtte bønder og seks husmenn i soknet, i 1812 hadde dette auka til 39 gardar med i alt 267 personar.

Litteratur

Kjelder

Bakgrunnsstoff 
 Setesdalswiki om kyrkja
 Lokalhistoriewiki om kyrkja
 
 


Kyrkjer i Bygland
Kyrkjer i Otredal prosti
Norske kyrkjer frå 1828
Kulturminne i Bygland
Åttekanta kyrkjer i Noreg
Junior Eurovision Song Contest 2007

Junior Eurovision Song Contest 2007 (JESC 2007) var den femte gongen Junior Eurovision Song Contest vart arrangert. Tevlinga vart halden i Ahoy Rotterdam i Rotterdam i Nederland. Finalen fann stad laurdag 8. desember. Kviterussland vann tevlinga med songen «S druzijami», syngja av Aljaksej Zjyhalkovitsj.

Armenia, Bulgaria, Georgia og Litauen deltok i Junior Eurovision Song Contest for fyrste gong dette året.

Bidraga

Finale
 Finalen vart halden 8. desember 2007 i Ahoy Rotterdam.
 Kviterussland vann tevlinga for andre gong.

Røystegjeving

12 poeng 
Under er lista over landa som fekk 12 poeng.

 Alle landa fekk 12 poeng i byrjinga av røystinga for å avverje at nokon ikkje fekk poeng.

Sjå òg 
 Eurovision Song Contest 2007
 Melodi Grand Prix Junior Nordic 2007

Kjelder

Denne artikkelen byggjer på «JESC 2007» frå ,  den 8. februar 2011.  
 

Junior Eurovision Song Contest etter år
Musikk i 2007
Lúcio

Lucimar Ferreira da Silva, betre kjend som Lúcio () er ein brasiliansk fotballspelar som spelar som midtstoppar for Inter Milano i italiensk Serie A, og for landslaget til Brasil. Han vart verdsmeister i fotball med Brasil i 2002.

Lúcio har vorte seriemeistar i Tyskland med Bayern München i 2005, 2006 og 2008 og i Italia med Inter i 2010. Med Inter vann han òg den europeiske Meisterligaen og VM for klubblag i 2010.

Lúcio debuterte for Brasil sitt A-landslag 15. november 2000 i ein VM-kvalifiseringskamp heime mot Colombia. Han skåra det første landslagsmålet sitt 9. februar 2005 i ein privatlandskamp borte mot Hongkong. Han var med i Brasil sin tropp til fotball-VM i 2002, 2006 og 2010. Han spelte frå start i alle Brasil sine kampar i alle desse tre meisterskapa, og etter VM i 2010 hadde han dermed spelt 17 VM-kampar for Brasil. I VM i 2010 var han Brasil sin landslagskaptein.

Fotnotar

Brasilianske fotballspelarar
Bayer Leverkusen-spelarar
Bayern München-spelarar
Inter-spelarar
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2010
Felipe Melo

Felipe Melo Vicente de Carvalho, betre kjend som Felipe Melo () er ein brasiliansk fotballspelar som hausten 2011 spela på midtbanen for Galatasaray i den tyrkiske fotballigaen, på lån frå Juventus i italiensk Serie A, og for landslaget til Brasil.

Felipe Melo vart seriemeister i Brasil med Cruzeiro i 2003. Han debuterte for Brasil sitt A-landslag 10. februar 2009 i ein privatlandskamp mot Italia og skåra det første landslagsmålet sitt i ein VM-kvalifiseringskamp mot Peru. Han var med i Brasil sin tropp til fotball-VM i 2010, der han spelte fire av Brasil sine kampar.

Fotnotar

Brasilianske fotballspelarar
Mallorca-spelarar
Racing Santander-spelarar
Almería-spelarar
Fiorentina-spelarar
Juventus-spelarar
Galatasaray-spelarar
Junior Eurovision Song Contest 2008

Junior Eurovision Song Contest 2008 (JESC 2008) var den sjette gongen Junior Eurovision Song Contest vart arrangert. Tevlinga vart halden i Spyros Kyprianou Athletic Centre i Limassol på Kypros. Finalen fann stad laurdag 22. november. Georgia vann tevlinga med songen «Bzz..», syngja av Bzikebi.

Portugal og Sverige trekte seg frå tevlinga.

Bidraga

Finale
 Finalen vart halden 22. november 2008 i Spyros Kyprianou Athletic Centre.
 Georgia vann tevlinga for fyrste gong.

Røystegjeving

12 poeng 
Under er lista over landa som fekk 12 poeng.

Sjå òg 
 Eurovision Song Contest 2008
 Melodi Grand Prix Junior Nordic 2008

Kjelder

Denne artikkelen byggjer på «JESC 2008» frå ,  den 8. februar 2011.  
 

Junior Eurovision Song Contest etter år
Musikk i 2008
Autodidakt

Ein autodidakt (frå gresk autodídaktos, «sjølvlært») person er sjølvlært og har inga formell utdanning innan det faget vedkomande utfører.
Særleg ofte kallar utøvarar seg autodidakte innan kunst, musikk, litteratur, skodespel og handverk.
Dessutan kan enkelte fag vere så smale at ei eigentleg utdanning ikkje eksisterer.

Ordet autodidakt vert av og til oppfatta som negativt ladd, sidan det kan forbindast med ein person som ikkje er utdanna i tradisjonell forstand. 

Denne artikkelen bygger på «Autodidakt» frå , den 8. februar 2011. 
 

Kunnskap
Michel Bastos

Michel Fernandes Bastos () er ein brasiliansk fotballspelar som har spela for Olympique Lyonnais i fransk Ligue 1, og for landslaget til Brasil.

Bastos debuterte for Brasil sitt A-landslag 14. november 2009 i ein privatlandskamp mot England og skåra det første landslagsmålet sitt i ein privatlandskamp borte mot Zimbabwe 2. juni 2010. Han var med i Brasil sin tropp til fotball-VM i 2010, der han spelte alle Brasil sine fem kampar.

Fotnotar

Brasilianske fotballspelarar
Feyenoord-spelarar
Excelsior-spelarar
Lille-spelarar
Lyon-spelarar
Gemytt

Gemytt er lynne, sinnelag eller temperament. Oftast vert ordet brukt om dyr, til dømes hest eller hund.

Kjelder

Bakgrunnsstoff
Ditt og hundens lynne på Firfoten.com

Dyrehald
Ariel Garcé

Ariel Hernán Garcé () er ein argentinsk fotballspelar som har spela for den argentinske klubben Colón.

Garcé har vorte seriemeister i Argentina tre gonger med River Plate, i clausura-sesongen i 2000, 2002 og 2004. Han debuterte for Argentina sitt A-landslag i 2003, då han fekk to landskampar, men spelte så ikkje på landslaget igjen før i 2010, då han spelte to kampar til. Landlagssjefen Diego Maradona tok han ut i Argentina sin tropp til fotball-VM i 2010, men han spelte ingen kampar der.

Argentinske fotballspelarar
Walter Samuel

Walter Adrián Luján-Samuel () er ein argentinsk fotballspelar som har spela for Inter i italiensk Serie A, og for Argentina sitt landslag.

Samuel har vore med på å vinna sju seriemeisterskap: Han vart seriemeister i Argentina med Boca Juniors i apertura-sesongen i 1998 og clausura-sesongen i 1999, i Italia med Roma i 2001 og med Inter i 2006, 2007, 2008, 2009 og 2010. Han var med i Argentina sin tropp til fotball-VM i 2002, der han spelte alle Argentina sine tre kampar. Han var igjen med i troppen til VM i 2010, der han spelte i to av Argentina sine fem kampar.

Argentinske fotballspelarar
Spelarar i Fotball-VM 2002
Spelarar i Fotball-VM 2010
Boca Juniors-spelarar
Roma-spelarar
Real Madrid-spelarar
Inter-spelarar
Nicolás Otamendi

Nicolás Hernán Gonzalo Otamendi () er ein argentinsk fotballspelar som i 2018 spela for Manchester City i engelsk Premier League, og for Argentina sitt landslag.

Otamendi vart seriemeister i Argentina med Vélez Sarsfield i clausura-sesongen i 2009, og i Portugal for Porto i 2011. Han debuterte for Argentina sitt A-landslag 20. mai 2009 i ein privatlandskamp mot Panama. Han var med i Argentina sin tropp til fotball-VM i 2010, der han spelte i tre av Argentina sine fem kampar.

Argentinske fotballspelarar
Porto-spelarar
Manchester City-spelarar
Spelarar i Fotball-VM 2010
Spelarar i Fotball-VM 2018
Óscar Cardozo

Óscar René Cardozo () er ein paraguayansk fotballspelar som har spela som spiss for Benfica i den portugisiske fotballigaen og for Paraguay sitt landslag.

Cardozo vart seriemeister i Portugal med Benfica i 2010, og vart toppskårar i Portugal same sesongen. Han vart òg toppskårar i Europaligaen same året. Han vart kåra til årets paraguayanske fotballspelar i 2006 og 2009. Cardozo debuterte for Paraguay sitt A-landslag 5. juni 2007 i ein privatlandskamp mot Mexico, der han også skåra eitt mål. Han var med i Paraguay sin tropp til fotball-VM i 2010, der han spelte i alle Paraguay sine fem kampar, to frå start og tre som innbytar.

Paraguayanske fotballspelarar
Benfica-spelarar
Spelarar i Fotball-VM 2010
Palekh-miniatyr

Palekh-miniatyr (russisk Палехская миниатюра) er eit russisk kunsthandverk og miniatyrmåleri der temperamåling vert påført lakka handverk av pappmasjé, mellom anna små øskjer og boksar, sigarett- og pudderdåsar.

Palekh-miniatyrar på pappmasjé er kjent frå 1923 i landsbyen Palekh, ein stad som ligg i Ivanovo oblast. Handverket er basert på lange, lokale tradisjonar med måling av ikonar.

Teknikken med å lage halvferdige produkt vart lånt frå handverksmeistrar i lakkmåling i Fedoskino. Palekh-miniatyrar syner vanlegvis trekk frå dagleglivet, litteraturen, eventyr og songar. Dei er måla med lokal, lys måling mot ein svart bakgrunn og er kjend for sin delikate, glatte design, rikeleg gyllen skuggelegging og nøyaktige silhuettar med flate figurar. Ofte dekker dei fullstendig overflata av loket og sidene på gjenstanden. Den poetiske og dekorative forma på landskap, arkitektur og langstrekte teikn (bokstavar og tal), går tilbake til tradisjonane med ikonmåling.

Kunsten å måle miniatyrar vert halde ved like også i dag. No til dags finst det verkstader knytt til Kunstnarfondet i Russland, små private studio og kunstnarar i Palekh som driv sjølvstendig. Kunstnarane vert øvd opp i måling av palekh-miniatyrar ved Palekh kunsthøgskule, skipa i 1935.

Arbeid etter palekhmeistrar vert oppbevart i mange museum i Russland og utanlands. Det statlege Palekh Kunstmuseum i Palekh har over to tusen verk i samlinga si.

Døme

Palekh på sovjetiske frimerke

Bakgrunnsstoff
Palekh Miniature, russia-ic.com

Kjelder
Denne artikkelen bygger på «Palekh miniature» frå ,  den 8. februar 2011.  
Palekh Miniature, russia-ic.com

 

Russisk folkekunst
Miniatyrmåleri
Målarteknikkar
Mørtel

Mørtel er ei blanding av bindemiddel (t.d. sement), tilslagsmateriale (t.d. sand og knust stein) og væske (oftast vatn). Blandinga er lett å forma når ho er fersk, men vert til eit fast materiale når ho herdast.

Mørtel vert mykje brukt til muring, pussing, overflatearbeid, eller som feste- og fugemasse til keramisk flis. Ein kan òg nytta mørtel til å reparera betong- og murbygg.

Kjelder 

 

Materiale
MS «Fjordtroll»

MS «Fjordtroll» er ein snøggbåt som er ått og drifta av reiarlaget Fjord1 Fylkesbaatane og som trafikkerer strekningane Bergen–Selje og Bergen–Sogndal.

Kjelder

Denne artikkelen byggjer på Skip-siden.com,  den 8. februar 2011.  
 

Fjord1-eigde fartøy
Båtar frå Aust-Agder
Havregraut

Havregraut eller havregrynsgraut er ein grautrett laga av kornslaget havre. Som regel lagar ein grauten ved å koka opp havregryn i vatn eller mjølk. Det er også vanleg å tilsetja salt når havregrauten kokar. Det går også an å laga graut med kaldt vatn eller mjølk over fleire timar, typisk over natta.

Historie 
Havren kom til Nord-Europa frå den fruktbare halvmånen for ca. 2500 år sidan. Det nordeuropeiske klimaet er gunstig for havre, og havre blei svært utbreidd i dei nordiske landa. I Danmark har ein dyrka havre sidan 500-1000 år f.Kr. I Noreg var det først etter 1945 at havre blei sett på som ein del av kosthaldet. Dette kom av dei vanskelege tidene i etterkrigstida der behovet for mat som var lett tilgjengeleg og billeg blei særs viktig.

Helse 
Jamt inntak av havregryn er blitt hevda å redusere blodtrykk og kolesterol. Ved å eta havregraut jamleg vil ein styrke immunforsvaret ifølgje nokre studiar. Enkeltstudiar har også funne ein gunstig effekt av havregryn på søvn og hjarte.

Astma og allergiforbundet skriv at dei fleste personar med cøliaki tolererer havre. Derfor kan desse også forsiktig introdusera havregryn i kosthaldet sitt. Det finst også glutenfrie havregryn som eut substitutt til dei som også reagerer negativt på vanleg havre. Enkeltstudiar har vist at det kan vera positivt for folk med cøliaki å eta havre.

Galleri

Kjelder

Denne artikkelen bygger på «Havregraut» frå ,  den 6. august 2021.

Bakgrunnsstoff

Grautar
Havre
Sivert Høyem

Sivert Høyem () er ein norsk songar, gitarist og låtskrivar. Han var vokalist i den norske rockegruppa Madrugada fram til gruppa vart oppløyst i 2008.

Karriere

Høyem voks opp i bygda Kleiva utanfor Sortland. På 90-talet starta han gruppa Abbey's Adoption og starta opptrådte på Rock Mot Rus (RMR) på Andøya i Vesterålen. Bandet har seinare vorte kjend som Madrugada.

Madrugada har gjeve ut til saman seks album sidan 1999, og Høyem vart med det særleg kjend for si mørke røyst. I 2004 starta Høyem solokarriere med bandet The Volunteers på plata Ladies and Gentlemen of the Opposition, og heldt fram suksessen med oppfylgjaren Exiles desember 2006. I 2007 vart Madrugada oppløyst etter at gitaristen Robert Burås døydde.

Sivert Høyem deltok også i songen «Venn», som vart utgjeven i samband med tsunamien i 2004 i Indiahavet.

Den 28. september 2009 kom Høyem med sitt tredje soloalbum, Moon Landing der han for fyrste gong ikkje nytta The Volunteers. Albumet vart dels spelt inn på ei hytte på Norefjell, dels i Svenska Grammofonstudion i Göteborg og dels i Parkometer Studio i Oslo. Høyem har sjølv skrive alle songane og produsert plata sjølv i samarbeid med Cato Salsa. For albumet vann han ein spellemannpris i klassa mannleg artist under Spellemannprisen 2009.

I oktober 2010 gav Høyem ut songen Prisoner of the Road til inntekt for TV-aksjonen til Flyktningehjelpen.

Sivert Høyem Band
 Sivert Høyem - vokalist, gitar, låtskrivar
 Cato Thomassen - gitar, keyboard
 Børge Fjordheim - trommer, tamburin
 Rudi Nikolaisen - bass 
 Kalle Gustafson - bass
 Christer Knutsen - gitar, keyboard

Diskografi
Ladies and Gentlemen of the Opposition (15. mars 2004) - 3. plass på VG-lista Topp 40.
Exiles (11. desember 2006)
Moon Landing (28. september 2009)

Bakgrunnsstoff 
Offisiell nettside
Video - Sivert Høyem på Rock mot Rus i 1993

Referansar

Norske songarar
Norske gitaristar
Norske låtskrivarar
Vinnarar av Spellemannprisen
Folk frå Sortland
Jack Casady

John William «Jack» Casady () er ein amerikansk musikar som er mest kjend som bassgitarist i Jefferson Airplane. Han spelte først sologitar med Washington D.C.-bandet The Triumphs, før han bytta til bass på vidaregåande skule. Han vart bassist for Jefferson Airplane då sologitarist Jorma Kaukonen, ein klassekamerat og tidlegare rytmegitarist i Triumphs, inviterte han med seint i september 1965. Jefferson Airplane vart det første suksessfulle bandet frå San Francisco-miljøet. Singlane deira, med «Somebody to Love» og «White Rabbit», hadde ein meir polert stil og nådde hitlistene i 1967 og 1968. Casady vart i lag med andre medlemmar av Jefferson Airplane, innlemma i Rock and Roll Hall of Fame i 1996.

Då han gav seg i Jefferson Airplane i 1970-åra starta han bandet Hot Tuna i lag med Kaukonen.

Kjelder 
 Denne artikkelen bygger på «Jack Casady» frå ,  den 9. februar 2011. 
 oppgav desse kjeldene:

Bakgrunnsstoff 
 Offisiell nettstad

USA-amerikanske bassistar
Jefferson Airplane-medlemmar
Folk frå Washington, D.C.
Skip Spence

Alexander Lee «Skip» Spence () var ein kandiskfødd musikar og låtskrivar. Han var med å starte Moby Grape, og spelte gitar med dei fram til 1969. Han gav ut eit soloalbum i 1969, Oar, og trekte seg etter dette i stor grad frå musikkindustrien. Han hadde starta karrieren som gitarist i ei tidleg utgåve av Quicksilver Messenger Service, før han vart trommeslagar i Jefferson Airplane og spelte på debutalbumet deira Jefferson Airplane Takes Off. Han har av Allmusic vorte skildra som ein av «dei smartaste innan psykedelisk rock» men karrieren hans var plaga av dopmisbruk og mentale helseproblem. Han vart i ein biografi skildra som ein mann som «verken døydde ung eller hadde sjanse til å kome seg ut av det.»

Diskografi

Med Jefferson Airplane
Jefferson Airplane Takes Off (RCA, 1966)

Med Moby Grape

Moby Grape (Columbia, 1967)
Wow/Grape Jam (Columbia, 1968)
Moby Grape '69 (Columbia, 1969)
20 Granite Creek (Reprise, 1971)
Live Grape (Akarma, 1978)
The Place and the Time (Sundazed, 2009)
Moby Grape Live (Sundazed, 2010)

Solo
Oar Columbia (1969)

Kjelder 
Denne artikkelen bygger på «Skip Spence» frå ,  den 9. februar 2011. 
 oppgav desse kjeldene:

Kanadiske gitaristar
Kanadiske trommeslagarar
Kanadiske låtskrivarar
Kanadiske songarar
USA-amerikanske gitaristar
USA-amerikanske trommeslagarar
USA-amerikanske låtskrivarar
USA-amerikanske songarar
Folk frå Windsor i Ontario
Moby Grape-medlemmar
Quicksilver Messenger Service-medlemmar
Jefferson Airplane-medlemmar